EkBass/fiwiki-20250220-pages-articles huggingface dataset:
Alavilla mailla hallan vaara

Alavilla mailla hallan vaara on Tuula Kuittisen käsikirjoittama ja Kirsi Liimataisen ohjaama suomalainen televisiosarja. Sarjaa kuvattiin kesällä 2010 Lapuan Hellanmaassa ja jonkin verran myös Kauhajoella. == Juoni == Sarjassa 15 vuotta Helsingissä asunut, vasta eronnut ja kulmikasluonteinen Anne palaa alkukesän päivinä äitinsä kuoltua kotitilalleen Etelä-Pohjanmaan lakeudella. Taloa isännöi nyt syrjäytynyt, itsetuhoinen ja asioistaan huolehtimaan tottumaton Jukka-veli. Kyläkauppaa pitää Annen vanha heila Hannu. == Jaksot == Jakso Nimi Ensiesitys 1\. Maalta olet sinä tullut 18.9.2011 2\. Maan korvessa kulkevi lapsosen tie 25.9.2011 3\. Ei meitä sää voi säikyttää 2.10.2011 == Rooleissa == == Vastaanotto == Helsingin Sanomissa Arja Aho luonnehti sarjaa jykeväksi sisarusten väliseksi kehityskertomukseksi, jossa asioista puhutaan kiertelemättä. Hänestä kurikkalaisen psykoterapeutti Tuula Kuittisen avoimessa yliopistossa laatima esikoisdraama etenee ihailtavan luontevasti: ”Elämä ei ole mustavalkoista, eivätkä ihmiset yksiulotteisia.” == Lähteet == == Aiheesta muualla == * Areena * Luokka:2010-luvun suomalaiset draamasarjat
The Invisible Man (kappale)

”The Invisible Man” on englantilaisen rockyhtye Queenin vuonna 1989 julkaisema kappale, jonka sävelsi ja kirjoitti enimmäkseen yhtyeen rumpali Roger Taylor. ”The Invisible Man” julkaistiin singlenä 7. elokuuta 1989 eli muutama kuukausi The Miracle -levyn jälkeen, jolla kappale esiintyi ensimmäisen kerran. Kappale menestyi singlelistoilla kohtuullisesti. Singlen kannessa on sama kuva kuin The Miracle -levynkin, jossa yhtyeen jäsenten päät on yhdistetty. Kappaleesta on tehnyt coverversion muun muassa Scatman John. Luokka:Queenin kappaleet Luokka:Vuoden 1989 kappaleet
Rakel Koivisto

Rakel Koivisto (20. huhtikuuta 1917 Perniö – 24. tammikuuta 2009 Turku) oli suomalainen kuvanveistäjä. Koivisto valmistui Ateneumista kuvanveistäjäksi vuonna 1947. Hän voitti sodan muistomerkin suunnittelukilpailun vuonna 1950, ja kolme vuotta myöhemmin paljastettiin Tuusulassa hänen voittanut ehdotuksensa Paluuton tie, yli viisi metriä korkea graniittipatsas. Hänen töitään ovat myös sankaripatsas Jälkeentulevien perintö Viitasaarella, kappeliveistos Pieta Uudessakaupungissa ja suihkukaivoveistos Jalasjärvellä. Rakel Koivistolle myönnettiin Valtion taiteilijaeläke vuonna 1978. Hän toimi vuodesta 1953 alkaen Jehovan todistajana muun muassa Jalasjärvellä, Ylistarossa ja Turussa. == Valokuvia julkisista teoksista == Tuusula sankarimuistomerkki.JPG|Paluuton tie, Tuusula, 1953. Viitasaari sankarimuistomerkki.JPG|Jälkeen tulevien perintö, Viitasaari, 1957. == Lähteet == * Luokka:Suomalaiset kuvanveistäjät Luokka:Suomalaiset evankelistat Luokka:Vuonna 1917 syntyneet Luokka:Vuonna 2009 kuolleet
Start Me Up

Start Me Up on englantilaisen rock-yhtyeen, The Rolling Stonesin vuonna 1981 julkaisema kappale, joka sisältyy samana vuonna julkaistulle albumille Tattoo You. Kappale julkaistiin singlenä, ja se nousi listasijalle 2 USA:ssa ja sijalle 7 Isossa-Britanniassa. The Rolling Stones teki kappaleen jo vuonna 1979, ja se äänitettiin alun perin Tattoo You-albumia edeltäneelle albumille, Emotional Rescue. Start Me Up kuitenkin säästettiin Tattoo You -albumille, jonka suurimmaksi hitiksi se kohosi. Kappaleesta julkaistiin vuonna 1981 myös musiikkivideo. == Kokoonpano == * Mick Jagger – laulu * Keith Richards – kitara * Ron Wood – kitara * Bill Wyman – bassokitara * Charlie Watts – rummut Luokka:The Rolling Stonesin kappaleet Luokka:Vuoden 1981 kappaleet
Seitsemännen portaan enkeli (elokuva)

Seitsemännen portaan enkeli () on vuonna 1999 ensi-iltansa saanut yhdysvaltalais-irlantilainen draamaelokuva, jonka on ohjannut Alan Parker. Elokuvan pääosissa ovat Emily Watson, Robert Carlyle, Joe Breen, Ciaran Owens ja Michael Legge. Elokuva pohjautuu Frank McCourtin samannimiseen omaelämäkertaan. == Juoni == Seitsemännen portaan enkeli kertoo tarinan Frank McCourtista, jonka taloudelliset huolet ja perheen kokema tragedia ajoivat Amerikasta kotimaahan Irlantiin. Mahdollisimman kurjan lapsuuden mahdollistivat eritoten alkoholisoitunut isä, sanoinkuvaamaton köyhyys ja Irlannin ankarat, katoliset olot. Elokuva kuvaa Frankin elämää 1930- ja 1940-luvuilla Limerickissä, ja sen jälkeen tapoja joilla hän ansaitsi rahaa palatakseen unelmiensa maahan Yhdysvaltoihin. Michael Leggen roolisuoritusta aikuistuvana Frankina ylistettiin paljon. Eritoten hänen kehuttiin mukautuvan rooliinsa viattomana teini-ikäisenä, joka aikuistuu perinteisten kasvuriittien kuten seksuaalisuuden ja kypsyyden mukana irlantilaisessa katolilaisympäristössä. == Näyttelijät == == Aiheesta muualla == * * Luokka:Irlantilaiset elokuvat Luokka:Alan Parkerin ohjaamat elokuvat Luokka:Yhdysvaltalaiset draamaelokuvat Luokka:Vuoden 1999 yhdysvaltalaiset elokuvat Luokka:Elokuvat köyhyydestä
Mehukeitto

Mehukeitto on tyypillisesti marja- ja hedelmämehuista valmistettu makeutettu jälkiruokakeitto, joka on tavallisesti kiisseliä nestemäisempää. Sitä tarjotaan esimerkiksi puurojen ja murojen lisukkeena. Mehukeittoa voi käyttää myös juomana, koska siinä ei ole suuria marja- tai hedelmäpaloja. Mehukeittoa käytetään myös smoothiessa. Mehukeitto suurustetaan perunajauhoilla. Se keitetään kiisselin tapaan, mutta siihen laitetaan vähemmän perunajauhoja. Marjat, hedelmät, tai soseet kannattaa lisätä keittoon suurustamisen jälkeen. Suomen suurin mehukeiton valmistaja on Valio, joka valmistaa erimakuisia mehukeittoja, joihin sisältyy sekä hedelmämehukeittoja että marjamehukeittoja. == Lähteet == Luokka:Jälkiruoat
Kultainen lapsi

Kultainen lapsi (The Golden Child) on vuonna 1986 ensi-iltansa saanut yhdysvaltalainen komediaelokuva, jonka on ohjannut Michael Ritchie. Elokuvan pääosissa nähdään Eddie Murphy, Charles Dance, Charlotte Lewis, Victor Wong, Randall ”Tex” Cobb ja James Hong. Elokuvassa Eddie Murphy esittää rääväsuista sosiaalityöntekijää, joka saa nuorelta naiselta tehtäväksi pelastaa mystinen Kultainen Lapsi demoni Sardo Numspalta. == Rooleissa == ==Arvioita== Video- oppaassa vuodelta 1994 Asko Alanen kuvasi elokuvaa hillittömäksi, harmittomaksi ja helposti unohtuvaksi hölmöilyksi ja antoi sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== * Luokka:Yhdysvaltalaiset komediaelokuvat Luokka:Vuoden 1986 yhdysvaltalaiset elokuvat Luokka:Michael Ritchien ohjaamat elokuvat
Fredrik Claesson

Fredrik Claesson (s. 24. marraskuuta 1992 Tukholma, Ruotsi) on ruotsalainen jääkiekkopuolustaja, joka edustaa KHL-joukkue TsSKA Moskovaa. Hän on pelityyliltään puolustava puolustaja.EliteProspects ==Ura== ===Seuraura=== Claesson on Haninge HC:n kasvatti. Hän pelasi juniorina myös Hammarbyssä, josta Claesson siirtyi Djurgårdeniin kaudeksi 2008–2009. Hän voitti joukkueessa J18 Allsvenskanin hopeaa keväällä 2010. Kaudella 2010–2011 Claesson debytoi Elitserienissä. Hän pelasi ensimmäisen Elitserien-ottelunsa 16. syyskuuta 2010 HV71:tä vastaan ja hänen Elitserien-uransa avausmaali syntyi 11. joulukuuta 2010 vieraissa MODOa vastaan. Lokakuussa 2010 Claesson solmi kaksivuotisen jatkosopimuksen Djurgårdenin kanssa. Yhteensä hän teki tulokaskautensa aikana 35 runkosarja- ja seitsemässä playoff-ottelussa tehot 2+1=3. Claesson pelasi osan kaudestaan myös Djurgårdenin J20-joukkueessa, joka voitti J20 SuperElitin pronssia keväällä 2011. Ottawa Senators varasi Claessonin viidennellä kierroksella 126. pelaajana NHL:n varaustilaisuudessa 2011. Toisella Elitserien-kaudellaan Claesson teki 47 ottelussa 7 pistettä. Kauden jälkeen Senators ilmoitti tehneensä Claessonin kanssa kolmivuotisen tulokassopimuksen ja haluavansa hänet heti seuraavaksi kaudeksi Pohjois- Amerikkaan. ===Maajoukkueura=== Claesson voitti alle 20-vuotiaiden maailmanmestaruuden vuonna 2012 ja alle 18-vuotiaiden MM-hopeaa 2010. ==Tilastot== 2010–2011 Djurgårdens IF Elitserien 35 2 0 2 6 7 0 1 1 0 2011–2012 Djurgårdens IF Elitserien 47 1 6 7 8 – – – – – JMM 6 0 0 0 0 2012–2013 Binghamton Senators AHL 70 3 8 11 51 3 0 1 1 2 2013–2014 Binghamton Senators AHL 75 3 26 29 39 4 0 0 0 4 2014–2015 Binghamton Senators AHL 76 4 15 19 42 – – – – – 2015–2016 Binghamton Senators AHL 55 3 7 10 50 – – – – – Ottawa Senators NHL 16 0 2 2 2 – – – – – 2016–2017 Ottawa Senators NHL 33 3 8 11 4 14 0 3 3 4 Binghamton Senators AHL 9 0 1 1 2 – – – – – 2017–2018 Ottawa Senators NHL 64 1 6 7 35 – – – – – 2018–2019 New York Rangers NHL 37 2 4 6 9 – – – – – 2019–2020 Charlotte Checkers AHL 47 3 16 19 18 – – – – – New Jersey Devils NHL 5 1 1 2 0 – – – – – 2020–2021 San Jose Sharks NHL 4 0 0 0 0 – – – – – Tampa Bay Lightning NHL 2 0 0 0 12 – – – – – 2021–2022 Syracuse Crunch AHL 47 0 14 14 20 5 0 0 0 0 Tampa Bay Lightning NHL 9 0 0 0 0 – – – – – 7 kautta yhteensä AHL 379 16 87 103 222 12 0 1 1 6 7 kautta yhteensä NHL 170 7 21 28 62 14 0 3 3 4 2 kautta yhteensä Elitserien 82 3 6 9 14 7 0 1 1 0 ==Lähteet== * * ===Viitteet=== Luokka:Ruotsalaiset jääkiekkoilijat Luokka:Ottawa Senatorsin varaamat pelaajat Luokka:Vuonna 1992 syntyneet Luokka:Elävät henkilöt
Tatuus

Tatuus on italialainen kilpa-autovalmistaja, joka valmistaa eri luokkien formuloita. Yritys on perustettu vuonna 1980. Nykyisin Tatuus valmistaa autot Formula Abarth, Toyota Racing Series, Italian Formula 4 sekä Japanin Formula Challenge -sarjoihin. Aikaisemmin se on valmistanut muun muassa Formula S2000, Formula Renault V6 ja Formula Renault 1.6 -luokkien autoja. Tatuusin eniten valmistettu tuote on Formula Renault 2.0 -luokassa vuosina 2000–2009 käytetty Tatuus FR2000, jota tehtiin yhteensä 850 kappaletta. ==Lähteet== *Historia , Tatuus *
Pedro Luis Ronchino

Pedro Luis Ronchino (18. kesäkuuta 1928 Rosario – 1. heinäkuuta 2020Catholic- Hierarchy.org: Bishop Pedro Luis Ronchino, S.D.B.) oli argentiinalainen roomalaiskatolinen piispa. Hänet vihittiin salesiaanien papiksi 1. elokuuta 1954 ja nimitettiin Comodoro Rivadavian hiippakunnan piispaksi 30. tammikuuta 1993. Piispaksi vihkiminen seurasi 19. maaliskuuta. Pääkonsekraattorina toimi Antonio Quarracino, jota avustivat Rómulo García ja Jorge Arturo Meinvielle. Ronchino jäi eläkkeelle 19. helmikuuta 2005. == Lähteet == Luokka:Argentiinalaiset papit Luokka:Katoliset piispat Luokka:Vuonna 1928 syntyneet Luokka:Vuonna 2020 kuolleet
Rómulo García

Rómulo García (24. maaliskuuta 1927 – 18. joulukuuta 2005) oli argentiinalainen roomalaiskatolinen arkkipiispa. Hänet vihittiin papiksi 10. joulukuuta 1950 ja nimitettiin Mar del Platan hiippakunnan vihkipiispaksi sekä Uzitan titulaaripiispaksi 9. elokuuta 1975. Piispaksi vihkiminen seurasi 24. syyskuuta. Pääkonsekraattorina toimi Eduardo Francisco Pironio, jota avustivat Jorge Mayer ja Germiniano Esorto.Catholic-Hierarchy.org: Archbishop Rómulo García García sai 19. tammikuuta 1976 nimityksen Mar del Platan piispaksi, jonka virkaan hänet asetettiin 19. helmikuuta. García nimitettiin 31. toukokuuta 1991 Bahía Blancan arkkihiippakunnan arkkipiispaksi, ja hänet asetettiin tähän virkaan 24. syyskuuta. Hän jäi eläkkeelle 15. kesäkuuta 2002. == Lähteet == * Trasladan los restos de Mons. Rómulo García Luokka:Argentiinalaiset papit Luokka:Katoliset arkkipiispat Luokka:Vuonna 1927 syntyneet Luokka:Vuonna 2005 kuolleet
Rinaldo Fidel Brédice

Rinaldo Fidel Brédice (11. syyskuuta 1932 – 15. huhtikuuta 2018Murió Mons. Rinaldo Bredice, obispo emérito de Santa Rosa ) oli argentiinalainen roomalaiskatolinen piispa. Hänet vihittiin papiksi 22. joulukuuta 1956 ja nimitettiin Santa Rosan hiippakunnan piispaksi 31. tammikuuta 1992. Piispaksi vihkiminen seurasi 19. maaliskuuta. Pääkonsekraattorina toimi Rómulo García, jota avustivat Jorge Manuel López ja Ubaldo Calabresi.Catholic-Hierarchy.org: Bishop Rinaldo Fidel Brédice Brédice jäi eläkkeelle 24. kesäkuuta 2008. == Lähteet == Luokka:Argentiinalaiset papit Luokka:Katoliset piispat Luokka:Vuonna 1932 syntyneet Luokka:Vuonna 2018 kuolleet
Sergio Alfredo Fenoy

Sergio Alfredo Fenoy (s. 19. toukokuuta 1959 Rosario) on argentiinalainen roomalaiskatolinen piispa. Hänet vihittiin papiksi Rosarion arkkihiippakuntaan 2. joulukuuta 1983 ja nimitettiin sen vihkipiispaksi sekä Satafiksen titulaaripiispaksi 3. huhtikuuta 1999. Piispaksi vihkiminen seurasi 21. toukokuuta. Pääkonsekraattorina toimi Eduardo Vicente Mirás, jota avustivat Jorge Manuel López, Rinaldo Fidel Brédice, Héctor Sabatino Cardelli ja Luis Armando Collazuol.Catholic-Hierarchy.org: Bishop Sergio Alfredo Fenoy 5\. joulukuuta 2006 Fenoy sai nimityksen San Miguelin hiippakunnan piispaksi. == Lähteet == Luokka:Argentiinalaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
Mikael Wahlman

Mikael Wahlman on suomalainen esteratsastaja. Hän voitti vuoden 2011 esteratsastuksen senioreiden suomenmestaruuden. Wahlman kuuluu Hollolassa toimivaan seuraan Korpikylän Ratsastajat (Kop-Ra). Vuonna 2010 Wahlman voitti junioreiden suomenmestaruuden. Vuonna 2011 hän ratsasti ensimmäistä kauttaan nuorissa, mutta päätti tavoitella avoimen luokan mestaruutta. Syyskuussa hän voitti senioreiden Suomen mestaruuden kahdeksanvuotiaalla belgianpuoliveriruunallaan Wilantos van Bon Cheval. Monipäiväisissä mestaruuskilpailuissa ratsukko ei saavuttanut yhtään luokkavoittoa, mutta voitti mestaruuden yhteistuloksisten perusteella. Ratsukon lopputulos oli 9,06 virhepistettä ja eroa toiseksi tulleisiin Rosa Ruutsalo – Whisper oli 3,94 virhepistettä. Vuonna 2012 hän voitti Tapiola nuorten GP-sarjan hevosella Prestige. == Lähteet == Luokka:Suomalaiset esteratsastajat Luokka:Elävät henkilöt Luokka:Vuonna 1992 syntyneet
Gulf Tower

Gulf Tower on toimistokäytössä oleva pilvenpiirtäjä Pittsburghin kaupungissa Pennsylvanian osavaltiossa Yhdysvalloissa. Rakennus on 177,4 metriä korkea ja siinä on 44 kerrosta. Rakennus on valmistettu teräksestä. Torni on nimetty Gulf Oil Corporationin mukaan, jonka pääkonttoriksi se rakennettiin. Gulf ja Chevron liittyivät yhteen 1984 aikansa suurimmassa yritysfuusiossa. Rakennusta alettiin rakentaa vuonna 1930, ja se valmistui vuonna 1932. Rakennus tuli valmistuessaan maksamaan noin 10,5 miljoonaa Yhdysvaltain dollaria. Rakennuksessa on 15 hissiä. Sen arkkitehtina toimi Trowbridge & Livingston -yhtiössä työskennellyt arkkitehti E. P. Mellon. == Lähteet == Luokka:Pittsburghin pilvenpiirtäjät Luokka:Pittsburghin toimistorakennukset
Virotoksiinit

Virotoksiinit ovat fallotoksiinien tavoin seitsemää aminohappoa sisältäviä rengasrakenteisia – kuitenkin monosyklisiä – heptapeptidejä, sienimyrkkyjä, joita esiintyy muun muassa valkokärpässienessä ja kavalakärpässienessä. Virotoksiinit eivät tuhoudu ruoanvalmistuksessa, eivätkä elimistön entsyymit hajota niitä. Ne vaikuttavat elimistössä samoin kuin fallotoksiinit. == Katso myös == * Amatoksiini * Fallotoksiini == Lähteet == Luokka:Sienimyrkyt
José Pedro Pozzi

José Pedro Pozzi (12. heinäkuuta 1925 Vimercate – 26. marraskuuta 2017) oli argentiinalainen roomalaiskatolinen piispa. Hänet vihittiin salesiaanien papiksi 25. marraskuuta 1951 ja nimitettiin Alto Valle del Río Negron hiippakunnan piispaksi 22. heinäkuuta 1993. Piispaksi vihkiminen seurasi 25. syyskuuta. Pääkonsekraattorina toimi Agustín Roberto Radrizzani, jota avustivat Jorge Arturo Meinvielle ja Rinaldo Fidel Brédice. Pozzi asetettiin virkaansa 16. lokakuuta. Hän jäi eläkkeelle 19. maaliskuuta 2003.Catholic- Hierarchy.org: Bishop José Pedro Pozzi, S.D.B. == Lähteet == Luokka:Argentiinalaiset papit Luokka:Katoliset piispat Luokka:Vuonna 1925 syntyneet Luokka:Vuonna 2017 kuolleet
Néstor Hugo Navarro

Néstor Hugo Navarro (s. 26. maaliskuuta 1934) on argentiinalainen roomalaiskatolinen piispa. Hänet vihittiin papiksi Bahía Blancan arkkihiippakuntaan 21. joulukuuta 1968 ja nimitettiin sen vihkipiispaksi sekä Rotdonin titulaaripiispaksi 15. huhtikuuta 1998. Piispaksi vihkiminen seurasi 1. kesäkuuta. Pääkonsekraattorina toimi Rómulo García, jota avustivat Jorge Mayer ja José María Arancedo.Catholic-Hierarchy.org: Bishop Néstor Hugo Navarro 19\. maaliskuuta 2003 Navarro sai nimityksen Alto Valle del Río Negron hiippakunnan piispaksi, jona hän toimi, kunnes jäi eläkkeelle 10. helmikuuta 2010. == Lähteet == * NAVARRO, Néstor Hugo Luokka:Argentiinalaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Reetta Ristimäki

Reetta Maria Ristimäki (s. 21. kesäkuuta 1964 Kangasniemi) on suomalainen laulaja, sopraano ja näyttelijä. Hänet tunnetaan muun muassa yhtenä Ooppera Skaalan ja musiikkiteatteri Kapsäkin perustajista. Hänen erityinen kiinnostuksen kohteensa on yhteiskunnallinen kabaree. Reetta Ristimäki varttui opettajaperheessä Etelä-Pohjanmaan Nurmossa. Hänelle opettivat laulua muun muassa Ritva Auvinen, Liisa Linko-Malmio ja Irina Gavrilovici. Lisäksi hän on opiskellut vuodesta 2011 Jo Estill -tekniikkaa. Hän on esiintynyt lukuisissa erilaisissa musiikkiteatteriproduktioissa ja oopperoissa sekä konsertoinut niin Suomessa kuin ulkomaillakin. Ristimäki opiskeli laulua Sibelius- Akatemiassa, josta valmistui 2000 musiikin maisteriksi, laulupedagogiksi ja oopperalaulajaksi. Vuosina 1997–1998 hän opiskeli Berliinissä Hocschule der Kunstissa. Lisäksi hän on koulutukseltaan Helsingin yliopistosta 2008 valmistunut kasvatustieteiden maisteri sekä musiikkiin ja kuvaamataitoon erikoistunut luokanopettaja. Ristimäki oli vuonna 1995 perustamassa nykyoopperaan keskittyvää ryhmää Ooppera Skaala ja vuonna 1998 hän perusti helsinkiläisen Musiikkiteatteri Kapsäkin opiskelutoveriensa kanssa. (Internet Archive) Se toimi kymmenen vuotta kiertueteatterina kunnes 2009 löytyi oma tila Hämeentieltä. Ristimäki toimi sen toiminnanjohtajana ja puheenjohtajana 2000-2007 ja teatterinjohtajana vuodet 2007-2012. Greta Tuotannon hän perusti 2015 ja Helsingin oopperakesä -festivaalin 2020. Ristimäki on ollut ideoimassa ja tuottamassa lukuisia uutta kotimaista musiikkiteatteria ja oopperaa edustavia kantaesityksiä kuten Risto Räppääjä ja pakastaja-Elvi (2002), Heinähattu, Vilttitossu ja suuri pamaus (2003), Dakota (2005), Anna Liisa (2008), Mahagonnyn kaupungin nousu ja tuho (2011), Välilasku (2012), Houdini (2014), Palava kaupunki (2015) ja Patrick Barlow’n oopperakomedia Messias (2016). Muusikkojen liitto antoi Ristimäelle 2011 tunnustuspalkinnolla kotimaisen musiikkiteatterin edistämisestä. Ristimäki on toiminut vuodesta 2016 alkaen perinteikkään Suomalaisen kamarioopperan taiteellisesta linjasta ja taloudesta vastaavana toiminnanjohtajana. Hänellä on myös oma Greta Productions -niminen taidealan tuotantoyhtiö ja laulustudio. ==Lähteet== Luokka:Suomalaiset sopraanot Luokka:Vuonna 1964 syntyneet Luokka:Elävät henkilöt
Juan Horacio Suárez

Juan Horacio Suárez (s. 12. maaliskuuta 1938) on argentiinalainen roomalaiskatolinen piispa. Hänet vihittiin papiksi 2. joulukuuta 1967 ja nimitettiin Gregorio de Laferreren hiippakunnan piispaksi 25. marraskuuta 2000. Piispaksi vihkiminen seurasi 23. joulukuuta. Pääkonsekraattorina toimi Santos Abril y Castelló, jota avustivat Jorge Arturo Meinvielle, José María Arancedo, Guillermo José Garlatti ja Néstor Hugo Navarro. Suárez asetettiin virkaansa 29. joulukuuta. Hän jäi eläkkeelle 19. joulukuuta 2013.Catholic- Hierarchy.org: Bishop Juan Horacio Suárez == Lähteet == Luokka:Argentiinalaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Guillermo José Garlatti

Guillermo José Garlatti (s. 12. heinäkuuta 1940) on argentiinalainen roomalaiskatolinen arkkipiispa. Hänet vihittiin papiksi La Platan arkkihiippakuntaan 5. heinäkuuta 1964 ja nimitettiin sen vihkipiispaksi sekä Aquae Regiaen titulaaripiispaksi 27. elokuuta 1994. Piispaksi vihkiminen seurasi 30. marraskuuta. Pääkonsekraattorina toimi Carlos Walter Galán Barry, jota avustivat José María Arancedo ja Juan Carlos Maccarone.Catholic- Hierarchy.org: Archbishop Guillermo José Garlatti Garlatti sai 20. helmikuuta 1997 nimityksen San Rafaelin hiippakunnan piispaksi, jonka virkaan hänet asetettiin 8. toukokuuta. Hänet nimitettiin 11. maaliskuuta 2003 Bahía Blancan arkkipiispaksi, ja tähän virkaan hänet asetettiin 10. toukokuuta. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1940 syntyneet Luokka:Elävät henkilöt
Pedro María Laxague

Pedro María Laxague (s. 14. syyskuuta 1952 Coronel Pringles) on argentiinalainen roomalaiskatolinen piispa. Hänet vihittiin papiksi Bahía Blancan arkkihiippakuntaan 15. heinäkuuta 1989 ja nimitettiin sen vihkipiispaksi sekä Castra Severianan titulaaripiispaksi 14. marraskuuta 2006. Piispaksi vihkiminen seurasi 21. joulukuuta. Pääkonsekraattorina toimi Guillermo José Garlatti, jota avustivat Esteban María Laxague, Néstor Hugo Navarro ja Jorge Mayer.Catholic-Hierarchy.org: Bishop Pedro María Laxague Pedro María ja Esteban María Laxague ovat veljekset.Pedro y Esteban Laxague: dos hermanos de origen vasco son obispo en Bahía Blanca y Viedma, respectivamente == Lähteet == Luokka:Argentiinalaiset papit Luokka:Katoliset piispat Luokka:Vuonna 1952 syntyneet Luokka:Elävät henkilöt
Wilson-planeettavaihteisto

thumb|Bugatti 51 Wilson-planeettavaihteistolla Wilson-planeettavaihteisto on hyötyajoneuvoissa käytetty automaattivaihteistotyyppi. Nimensä se on saanut keksijältään W. G. Wilsonin mukaan, joka vuonna 1927 esitteli ideansa 4-nopeuksisesta puoliautomaattisesta vaihteistosta, jossa haluttu vaihde esivalittiin ennen varsinaista vaihtamista. Myöhemmin vaihteistosta on kehitetty 5-vaihteinen ja täysin automaattinen versio. 5-vaihteinen Wilson- planeettavaihteisto on viiden planeettavaihteen yhdistelmärakenne, jossa vaihteiden kytkemiseksi käytetään viittä jarrupantaa ja yhtä monilevykytkintä. Kokoonpano on henkilöautokäyttöä ajatellen liian monimutkainen ja painava, mutta hyötyajoneuvojen kannalta nämä ominaisuudet eivät ole ongelma. Wilson- planeettavaihteiston vahvuus on siinä, kuinka eri vaihteet saadaan kytketyksi: kukin vaihde tarvitsee vain yhden kytkentäelementin (jarrupannat ja monilevykytkin) aktivoimista. Näin ollen vaihteiston ohjauslogiikka pysyy varsin yksinkertaisena. Vaihde C5 B4 B3 B2 B1 BR Input Lukittu Output R. - - - - - X A2 K2 PAP 1\. - - - - X - A2 K1 PAP 2\. - - - X - - A2 KPKPA PAP 3\. - - X - - - A2 PK PAP 4\. - X - - - - A2 A1 PAP 5\. X - - - - - A1&A2; \- PAP Kuvassa ja taulukossa A viittaa aurinkopyörään, K kehäpyörään ja P planeettakannattimeen. Yhdistelmistä esimerkiksi KPKPA tarkoittaa, että siinä on etupäästä lukien kehäpyörä, planeettakannatin, kehäpyörä, planeettakannatin ja aurinkopyörä kaikki yhtenä osakokonaisuutena. == Katso myös == * Vaihteisto * Yksinkertainen planeettavaihde == Lähteet == * M.J. Nunney, Light & Heavy Vehicle Technology, Fourth Edition, ISBN 978-0-7506-8037-0 * G. Lechner, H. Naunheimer, Automotive Transmissions: Fundamentals, Selection, Design and Application, ISBN 3-540-65903-X Luokka:Autotekniikka Luokka:Voimansiirto
Faídon Matthaíou

Faídon Matthaíou (, 12. heinäkuuta 1924 Thessaloniki – 17. syyskuuta 2011) oli kreikkalainen koripalloilija ja soutaja. Hän osallistui molemmissa lajeissa kesäolympialaisiin. Koripallosta Matthaíou voitti lisäksi Kreikan maajoukkueessa EM-pronssia vuonna 1949. == Elämä ja urheilu-ura == Matthaíou syntyi Thessalonikissa 12. heinäkuuta 1924. Hän osallistui soutajana Lontoon kesäolympialaisiin 1948, missä hän karsiutui yksiköiden alkuerissä ja keräilyerissä. Koripallossa Matthaíou osallistui Kreikan maajoukkueessa kaksiin EM-kilpailuihin. Vuonna 1949 Egyptin EM-kilpailuissa Kreikka voitti pronssia ja Ranskan EM-kilpailuissa 1951 joukkue oli kahdeksas. Helsingin kesäolympialaisissa 1952 Kreikka pelasi karsintakierroksella yhden voiton ja kaksi tappiota ja sijoittui lopputuloksissa jaetulle 17:nnelle tilalle. Matthaíou teki Helsingissä pisteitä 12,7 pisteen ottelukohtaisella keskiarvolla. 1960-luvulla Matthaíou toimi Kreikan koripallomaajoukkueen päävalmentajana kolmissa EM-kilpailuissa. Hän valmensi myös useita kreikkalaisia pääsarjajoukkueita. Matthaíou kuoli 87-vuotiaana 17. syyskuuta 2011.http://sports.in.gr/basketball/article/?aid=1231128854 == Lähteet == * Faidon Matthaiou Biography and Olympic Results Sports Reference LLC. * Matthaíoun arvoturnaustilastot ===Viitteet=== Luokka:Kreikkalaiset koripalloilijat Luokka:Kreikkalaiset soutajat Luokka:Vuonna 1924 syntyneet Luokka:Vuonna 2011 kuolleet
Tšudovon rautatieasema

Tšudovon Moskovan rautatieasema () on Venäjän Novgorodin alueen pohjoisosan Tšudovossa sijaitseva Venäjän rautateiden rautatieasema. Se sijaitsee Pietarin ja Moskovan välisellä pääradalla noin 120 km Pietarista kaakkoon; suuri osa pikajunista tosin ajaa Tšudovon ratapihan läpi pysähtymättä. Pääradan ohella Tšudovosta on rata Novgorodiin lounaassa ja Murmannin radalle pohjoisessa. Tsudovon Moskovan aseman kautta liikennöi myös runsaasti lähijunia muun muassa Pietariin ja Novgorodiin. Tšudovossa on kaksi muutakin rautatieasemaa, Tšudovon Kirovin asema () ja Tšudovon Novgorodin asema. == Lähteet == == Aiheesta muualla == * Venäjän rautateiden matkustajaliikenteen sivut, sis. aikatauluhaku (rzd.ru) * Расписание поездов по станции Чудово-московское. Отправление. - Tšudovon Moskovan aseman kaukojunien aikatauluja (rasp.yandex.ru) * Расписание электричек по вокзалу Чудово-московское - Tšudovon Moskovan aseman lähijunien aikatauluja (rasp.yandex.ru) * Aikatauluhaku Tšudovon Moskovan asemalle (kaukojunat) (poezda.net) * Lokakuun rautateiden rataverkon jpg-kartta väliasemineen * , (parovoz.com) Luokka:Venäjän rautatieliikennepaikat Luokka:Novgorodin alue
Rodrigo (jalkapalloilija)

Rodrigo Martins Vaz (s. 24. toukokuuta 1971 Curitiba, Brasilia) on entinen brasilialainen jalkapalloilija. Hän pelasi Suomessa Veikkausliigaa vuosina 1993–2003 FC Jazzissa, Helsingin Jalkapalloklubissa, FC Lahdessa ja Tampere Unitedissa. Suomen mestaruuden Rodrigo voitti kolme kertaa, vuosina 1993 ja 1996 FC Jazzissa sekä 1997 HJK:ssa. FC Jazzin paras maalintekijä hän oli kolmena kautena. Keskikentällä pelanneen Rodrigon uraa värittivät useat loukkaantumiset. Kaudella 1994 hän pelasi vain 10 ottelua loukkaannuttuaan pahoin toukokuussa MyPan Janne Mäkelän taklauksesta. Myös vuosina 1996 ja 1997 hän oli sivussa käytännössä lähes koko kauden. Kotimaahansa paluun jälkeen hän on välittänyt useita brasilialaispelaajia Suomeen, muun muassa Porin Palloilijoiden joukkueeseen.http://www.fcpopa.fi/artikkeli.asp?id=504 Lokakuussa 2017 Rodrigo palasi Suomeen IV divisioonaan pudonneen Paimion Hakan valmennuspäälliköksi ja B-poikien valmentajaksi. ==Lähteet== *http://www.veikkausliiga.hs.prewise.com/ennatykset_index.htm *http://blogdorobertoluizdossantosvieira.blogspot.com/2010/08/biografia-parte- xxx.html === Viitteet === ==Aiheesta muualla== *Rodrigo urheilupori.comissa Luokka:Brasilialaiset jalkapalloilijat Luokka:Vuonna 1971 syntyneet Luokka:Elävät henkilöt
Prahan taistelu

Prahan taistelu (, Prahan strateginen hyökkäysoperaatio, myös Prahan vapautus) oli toisen maailmansodan viimeinen taistelu Euroopassa. Taistelu käytiin itärintamalla 6.–11. toukokuuta 1945 Tšekkoslovakiassa olevien Saksan joukkojen kukistamiseksi. Berliini oli kukistunut jo muutamaa päivää aiemmin. 900 000 saksalaissotilaasta 850 000 kuoli, haavoittui tai vangittiin taistelun aikana. Iskussa tuhottiin täysin Ferdinand Schörnerin johtamat 17. armeija, 7. armeija sekä 1. ja 4. panssaridivisioona. Neuvostoliitto painoi taistelussa taistelleiden venäläissotilaiden kunniaksi mitalin Prahan vapauttamisesta. Osin samaan aikaan taisteluiden kanssa tapahtui tšekkiläisen vastarintaliikkeen johtama Prahan kansannousu, jonka tavoitteena oli myös kaupungin vapauttaminen. Luokka:Toisen maailmansodan itärintaman taistelut Luokka:Romanian taistelut Luokka:Puolan taistelut Luokka:Yhdysvaltain taistelut Luokka:Tšekkoslovakian historia Luokka:Prahan historia
Lasiahvenet

Lasiahvenet (Ambassidae, joskus myös Chandidae) on ahvenkaloihin kuuluva heimo. Heimon lajeja tavataan indopasifiselta merialueelta ja Oseaniasta. ==Lajit ja anatomia== Lasiahvenlajit ovat melko läheistä sukua robaloille (Centropomidae) ja luettiin aikaisemmin kuuluvaksi samaan heimoon. Heimoon kuuluu 8 sukua ja noin 41 lajia. Suurin osa lasiahvenista on pienikokoisia ja jäävät alle 10 cm:n pituiseksi. Lasiahventen heimon suurin laji juovalasiahven (Parambassis gulliveri) voi kasvaa 26-30 cm pitkäksi. Ruumiinrakenteeltaan lajit ovat litteähköjä kaloja ja selkäeviä on kaksi. Tyypillinen piirre on myös voimakkaasti haarautunut pyrstöevä. Lasiahventen suomut ovat ohuet ja kalat ovat usein osittain läpinäkyviä tai väriltään hopeanhohtoisia. ==Levinneisyys== Lasiahventen heimon kahdeksasta suvusta seitsemää tavataan makeista vesistä Kaakkois-Aasiasta ja Oseanian saarilta. Osa näistä elää myös murtovesissä. Yksi suku on mereinen ja sitä tavataan Afrikan itärannikolta. Kaakkois-Aasiassa eräitä lasiahvenia kalastetaan, koska ne ovat yleisiä ja halpoja proteiininlähteitä ja niitä käytetään myös kalansyötteinä. Muutamia lajeja, kuten lasiahventa (Parambassis ranga), pidetään myös akvaariokaloina. ==Lähteet== Luokka:Percoidei
5450 Sokrates

5450 Sokrates on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels vuonna 1960.IAU Minor Planet Center: Discovery Circumstances: Numbered Minor Planets Pikkuplaneetta sai nimensä antiikin kreikkalaisen filosofin, Sokrateen mukaan. Ennen nimeämistään tämä asteroidi tunnettiin väliaikaisella tunnuksella 2780 P-L. Koska Sokrateksen absoluuttinen magnitudi (H) on 12,0, sen läpimitta on todennäköisesti välillä 11–24 kilometriä. ==Katso myös== *5451 Plato *6123 Aristoteles ==Lähteet== *JPL Small-Body Database Browser: 5450 Sokrates (2780 P-L) * *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets ===Viitteet=== Luokka:Päävyöhykkeen asteroidit Luokka:Sokrates
6123 Aristoteles

6123 Aristoteles on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Roženin observatoriossa observatoriossa belgialainen tähtitieteilijä Eric Walter Elst vuonna 1987. Pikkuplaneetta sai nimensä antiikin kreikkalaisen filosofin Aristoteleen mukaan. Ennen nimeämistään tämä asteroidi tunnettiin tunnuksella 1987 SH2. Koska Aristoteleksen absoluuttinen magnitudi (H) on 13,7, sen läpimitta on todennäköisesti välillä 5–12 kilometriä. == Katso myös == * 5450 Sokrates * 5451 Plato ==Lähteet== * JPL Small-Body Database Browser: 6123 Aristoteles (1987 SH2) * * IAU Minor Planet Center: Discovery Circumstances: Numbered Minor Planets * ABSOLUTE MAGNITUDE (H) * Numbered minor planets Luokka:Päävyöhykkeen asteroidit Luokka:Aristoteles
Cursor

Cursor Oy on Kotkan-Haminan seudun kehittämisyhtiö, joka tuottaa elinkeino- ja kehittämispalveluja Kotkan, Haminan, Miehikkälän, Pyhtään, Virolahden ja Loviisan kunnille. Cursor Oy vastaa Kotkanhttp://www.kotka.fi/alltypes.asp?menu_id=1695&menupath;=70,1695#1695 , Haminanhttp://www.hamina.fi/fi/yritykset/palvelut-yrityksille , Miehikkälänhttp://www.miehikkala.fi/index.php?&id;=218∣=5&aid;=34, Pyhtään,http://www.pyhtaa.fi/Palvelut/Ty%F6%2C%20toimeentulo%20ja%20verotus/Palvelut%20yritt%E4j%E4lle Virolahdenhttp://www.virolahti.fi/index.php?&id;=422∣=5&aid;=34 ja Loviisan kuntien yritysneuvonnasta ja toteuttaa seudun kehittämishankkeita. Cursor Oy palvelee Etelä-Kymenlaakson ja Loviisan yrittäjiä ja yrittäjiksi aikovia sekä seudulle sijoittuvia yrityksiä liiketoiminnan perustamis- ja kehittämisasioissa. Cursor Oy kuuluu Yritys-Suomi Kotkan-Haminan seutu -verkostoon, joka tuottaa palveluja yrityksille ja yrittäjiksi aikoville. Verkoston muita jäseniä ovat BIC Kymi ry, Finnvera Oyj Lappeenrannan aluekonttori, Kaakkois-Suomen ELY-keskus, Kotkan työ- ja elinkeinotoimisto ja ProAgria Kymenlaakso. Cursorin omistavat seudun viisi kuntaa (Kotka, Hamina, Pyhtää, Virolahti ja Miehikkälä) yhdessä alueen teollisuusyritysten ja rahoituslaitosten kanssa. Yhtiön suurin omistaja on Kotkan kaupunki, jonka omistuksessa on 86,4 %. == Kiinteistötoiminta == Cursor Oy omistaa Kotkan- Haminan seudulla kiinteistöjä ja on osakkaana useissa kiinteistöyhtiöissä. Cursor Oy:n kiinteistötoiminnan tavoitteena on tukea yritysten kilpailukykyä ja lisätä seudun vetovoimaa tuottamalla ja hallinnoimalla tarkoituksenmukaisia toimitilojahttp://www.cursor.fi/instancedata/prime_product_intranet/cursor/embeds/vk_pitka_versio_nettiin.pdf. Cursor Oy pyrkii toimitila- ja kiinteistötoiminnassaan tarjoamaan yrityksille tiloja, joissa yritykset voivat keskittyä oman liiketoimintansa kehittämiseen. Cursorin omistuksessa on mm. Kotkan keskustassa sijaitseva toimistotalo Datariina. Cursor Oy ylläpitää rekisteriä Kotkan-Haminan seudun vapaista toimitiloista. == Yhtiön historia == Cursor Oy:n edeltäjä Kotkan Portti Oy perustamiskokous pidettiin heinäkuussa 1988 ja yhtiö merkittiin Kaupparekisteriin tammikuussa 1989. Vuonna 1996 Kotkan Portti Oy perusti tytäryhtiön, Kotkan - Haminan seudun Yrityspalvelu Oy:n, jonka tehtävänä oli edistää seudun elinkeinotoimintaa ja tuottaa palveluja seudun yrityksille. Emoyhtiö puolestaan vastasi kehitysyhtiötoiminnasta ja samalla nimi muutettiin Kotkan - Haminan seudun Portti Oy:ksi. Vuoden 2005 lopussa Kotkan - Haminan seudun Portti Oy ja Kotkan - Haminan seudun Yrityspalvelu Oy fuusioitiin ja vuonna 2006 syntyi Cursor Oy, Kotkan-Haminan seudun kehittämisyhtiöhttp://www.cursor.fi/instancedata/prime_product_intranet/cursor/embeds/cursor_net_vuosikertomus2006_2.pdf. == Lähteet == == Aiheesta muualla == * Cursor Oy:n kotisivut Luokka:Kotkalaiset yritykset luokka:Hamina luokka:Miehikkälä luokka:Pyhtää luokka:Virolahti luokka:Elinkeinotoimi
Design the Skyline

Design the Skyline (alun perin nimeltään Extra Large Kids) oli vuonna 2007 perustettu yhdysvaltalainen yhtye, joka oli kiinnitettynä Victory Recordsille. Yhtye keräsi paljon negatiivisia ääniä demokappaleen "Surrounded By Silence" takia. Yhtye julkaisi 16. päivä elokuuta debyyttialbuminsa, Nevaehin, jolta julkaistiin kaksi singleä. Vuonna 2010 yhtye vaihtoi nimensä ja kosketinsoittaja James "Keebler" Lemos liittyi mukaan. Design the Skylinen musiikki luokitellaan yleensä elektro-metalliksi, metalcoreksi tai popcoreksi. Päivää ennen albumin Nevaeh julkaisemista, 16-vuotias basisti Ethan Whitea, pyydettiin eroamaan yhtyeestä. Syynä oli tiettävästi hänen unohtamansa harjoittelupäivämäärät, joihin hän ei ollut osallistunut, vaikka White totesi syyn olevan hänen ikänsä. Musiikkivideo kappaleeseen "Break Free From Your Life" julkaistiin 30. päivä elokuuta. White on mukana videon kuvauksissa. Heinäkuussa 2013 yhtye ilmoitti jäävänsä määrittelemättömän pituiselle tauolle jäsenten keskittyessä omiin musiikillisiin projekteihinsa. == Jäsenet == * Eric Azure – laulu (2007–) * Daniel "Dani Doom" Garza – laulu (2008–), basso (2007–2008) * Julian "Julian Reckless" Ibanez – kitara (2007–) * Ethan White – kitara (2013–) basso (2010–2011) * John Martian – rummut (2007–) === Entiset jäsenet === * Christopher Chapa – basso (2010) * Matt Ryan – soolokitara, musiikkiohjelmointi (2007–2012) * Dean Ramirez – basso (2011–2012) * John Anthony Perez – rummut (2012–2013) * James "Keebler" Lemos – kosketinsoitin, musiikkiohjelmointi (2010–2013), basso (2012–2013) == Diskografia == === Studioalbumit === * === Demot === * === Singlet === * * * * * * * Luokka:Yhdysvaltalaiset metalliyhtyeet Luokka:Yhdysvaltalaiset metalcore- yhtyeet Luokka:Yhdysvaltalaiset deathcoreyhtyeet Luokka:Avantgardemetalliyhtyeet
Mitsubishi Heavy Industries

on Mitsubishi-yhtymän raskasteollinen yritysryhmä, joka toimii mm. laivanrakennuksen ja puolustusvälineteollisuuden alalla. Se on valmistanut myös Beloitin kanssa yhteistyössä paperikoneita. ==Tuotantosuunnat== thumb|Pikaraitiovaunu Crystal Mover *Avaruustekniikka *Tuotanto: Nagoya Aerospace Systems, Aichi, Nagoya Guidance & Propulsion Systems, Komaki, Aichi, Mitsubishi Aircraft Corporation *Laivanrakennus ja meritekniikka *Tuotanto: Nagasaki, Kobe, Shimonoseki *Metallirakenteet ja rakentaminen *Voimajärjestelmät *Tuotanto: Takasago, Kobe"Mitsubishi Heavy to make lithium ion car batteries" , Reuters, 23 January 2007, as found at Yahoo! Singapore Finance website *Voimavaraajat *Koneistot *Trukit - Mitsubishi Forklift Trucks *Taistelupanssarivaunut *Tuotanto: Sagamihara. *H-IIA -laukaisulaitteet *Yleinen koneenrakennus *Tuuliturbiinit Wind Turbine Generators | Mitsubishi Heavy Industries, Ltd *Ilmastointilaitteet ja kylmätekniikkajärjestelmät *Teollisuuden koneet *Paperi- ja painokoneet *Konetyökalut *Kevyet raidelaitteet *Metrojunat ==Lähteet== Luokka:Mitsubishi
Jan Klabbers

Johannes Antonius Maria (Jan) Klabbers (s. 13. elokuuta 1963 Heumen, Alankomaat) on hollantilainen kansainvälisen oikeuden professori ja Suomen Akatemian rahoittaman Globaalin hallinnan tutkimuksen huippuyksikön johtaja Helsingin yliopiston oikeustieteellisessä tiedekunnassa. Hän on myös Erik Castrén -instituutin varajohtaja. Hän on aiemmin työskennellyt useissa eri tehtävissä Amsterdamin yliopistossa, josta hän on myös väitellyt tohtoriksi. Hänet valittiin marraskuussa 2012 Suomen Akatemian uuteen Martti Ahtisaari -akatemiaprofessorin virkaan 2013 alkavalle viisivuotiskaudelle. Klabbersia pidetään yhtenä maailman johtavista asiantuntijoista niin kansainvälisen sopimusoikeudenpiniojuris.org kuin kansainvälisten organisaatioiden oikeudenShef.ac.uk alalla. Hän on julkaissut aiheista useita kirjoja ja artikkeleita, joista merkittävimpiä ovat muun muassa The Concept of Treaty in International Law (1996), Treaty Conflict and the European Union (2008), An Introduction to International Institutional Law (2nd ed. 2009), ja International Law (2013). Viime aikoina hän on työssään pyrkinyt löytämään uusia lähestymistapoja kansainvälisen oikeuden tutkimukseen yhdistämällä siihen hyve-etiikan tutkimusta. Klabbers on viime vuosina toiminut myös vierailevana professorina/tutkijana lukuisissa yliopistoissa ja instituuteissa. Näihin kuuluu muun muassa Hofstra University School of Law (2007), Graduate Institute of International and Development Studies, Geneve (2008, 2013), Straus Institute for the Advanced Study of Law and Justice, New York University Law School (2009–2010) ja University of Paris Panthéon-Assas (Paris II; 2011). Hän on myös saanut palkintoja opetustaidoistaan. == Lähteet == Luokka:Helsingin yliopiston professorit Luokka:Vuonna 1963 syntyneet Luokka:Elävät henkilöt Luokka:Akatemiaprofessorit Luokka:Tietokirjailijat Luokka:Alankomaalaiset professorit Luokka:Alankomaalaiset kirjailijat Luokka:Oikeustieteilijät
Eero Saari

Eero Saari voi tarkoittaa ainakin seuraavia henkilöitä: * Eero Saari (1899–1960), vuorineuvos * Eero Saari (1907–1955), kansanedustaja * Eero Saari (1928–2023), jääkiekkoilija.
Pikaluisteluhalli

Pikaluisteluhalli on usein suuri jääurheilukeskus, jossa on mahdollisuus luistella 400 metrin pituisella ovaalin muotoisella pikaluisteluradalla. Pikaluisteluhalleja löytyy monesta eurooppalaisesta, aasialaisesta ja pohjoisamerikkalaisesta talviurheilukeskuksesta. Suomessa ei ole yhtään pikaluistelun mahdollistavaa hallia. Suomea lähimmät pikaluisteluhallit ovat Norjan Hamarissa sijaitseva Vikingskipet ja Berliinin pikaluisteluhalli Sportforumilla. Suomessa halleja on suunniteltu rakennettavan Helsinkiin,Seinäjoelle ja Ouluun. Pikaluisteluhallien rakennusprojektit ovat kuitenkin vielä suunnitteluvaiheesa. Luokka:Pikaluistelu Luokka:Jäähallit
Juan Carlos Maccarone

Juan Carlos Maccarone (19. lokakuuta 1940 Buenos Aires – 29. maaliskuuta 2015) oli argentiinalainen roomalaiskatolinen piispa. Hänet vihittiin papiksi 17. joulukuuta 1968 ja nimitettiin Lomas de Zamoran hiippakunnan vihkipiispaksi sekä Maurianan titulaaripiispaksi 30. tammikuuta 1993. Piispaksi vihkiminen seurasi 21. huhtikuuta. Pääkonsekraattorina toimi Desiderio Elso Collino, jota avustivat Héctor Gabino Romero ja José María Arancedo.Catholic-Hierarchy.org: Bishop Juan Carlos Maccarone Maccarone sai 3. heinäkuuta 1996 nimityksen Chascomúsin hiippakunnan piispaksi, ja hänet asetettiin tähän virkaan 24. syyskuuta. Hänet nimitettiin 18. helmikuuta ja asetettiin 29. toukokuuta 1999 Santiago del Esteron hiippakunnan piispaksi, jona hän toimi, kunnes erosi 19. elokuuta 2005. Maccaronen tiedotettiin olleen epäsopiva tehtäväänsä sairauden tai muun vakavan syyn takia. Clarín-lehti kertoi eron syynä olleen videon, joka sisälsi epäilyttäviä kuvia Maccaronesta 23-vuotiaan miehen seurassa. Kirkon sisältä esitettiin epäilyjä Maccaronen vastaisesta poliittisesta juonesta; Maccarone oli usein kritisoinut paikallisia viranomaisia ja toiminut köyhien puolestapuhujana.Worldwide Religious News: Paper: Bishop resigns over 'compromising images' == Lähteet == Luokka:Argentiinalaiset papit Luokka:Katoliset piispat Luokka:Vuonna 1940 syntyneet Luokka:Vuonna 2015 kuolleet
Clarin

Clarin tai Clarín on: * Clarín, argentiinalainen sanomalehti * El Clarín de Chile, chileläinen sanomalehti * Clarin, kunta Boholissa, Filippiineillä * Clarin, kunta Misamis Occidentalissa, Filippiineillä * Leopoldo Alas, ”Clarín”, espanjalainen kirjailija * Hans Clarin, saksalainen näyttelijä * clarin, myös clarino, trumpetin soittotyyli
Héctor Gabino Romero

Héctor Gabino Romero (4. elokuuta 1924 – 23. toukokuuta 1999) oli argentiinalainen roomalaiskatolinen piispa. Hän syntyi Bahía Blancassa ja sai pappisvihkimyksensä 20. joulukuuta 1947. Hänet nimitettiin Lomas de Zamoran hiippakunnan vihkipiispaksi sekä Tagaratan titulaaripiispaksi 26. toukokuuta 1978. Romeron konsekroi piispaksi Miguel Esteban Hesaynen ja Rodolfo Bufanon avustama Desiderio Elso Collino 15. elokuuta 1978.Catholic-Hierarchy.org: Bishop Héctor Gabino Romero Romero sai 7. tammikuuta 1984 nimityksen Rafaelan hiippakunnan piispaksi, ja hänet asetettiin tähän virkaan 25. maaliskuuta. Hän toimi tehtävässä kuolemaansa saakka. == Lähteet == Luokka:Argentiinalaiset papit Luokka:Katoliset piispat Luokka:Vuonna 1924 syntyneet Luokka:Vuonna 1999 kuolleet
Hugo Norberto Santiago

Hugo Norberto Santiago (s. 12. huhtikuuta 1954 María Juana) on argentiinalainen roomalaiskatolinen piispa. Hänet vihki papiksi Rafaelan hiippakuntaan Héctor Gabino Romero 19. joulukuuta 1985, ja hänet nimitettiin Santo Tomén hiippakunnan piispaksi 5. joulukuuta 2006. Piispaksi vihkiminen seurasi 19. maaliskuuta 2007. Pääkonsekraattorina toimi Carlos María Franzini, jota avustivat Jorge Casaretto ja Francisco Polti Santillán.Catholic- Hierarchy.org: Bishop Hugo Norberto Santiago == Lähteet == Luokka:Argentiinalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Detroit Tigers

Detroit Tigers on vuonna 1894 perustettu detroitilainen baseballseura. Joukkue pelaa Major League Baseballin American Leaguen keskidivisioonassa. Tigers on voittanut American Leaguen yksitoista kertaa, ja World Seriesin neljä kertaa vuosina 1935, 1945, 1968 ja 1984. Tigers pelasi ensimmäisen ammattilaispelinsä American Leaguessa 24. huhtikuuta 1901. Se on pelannut historiansa ajan useilla eri stadioneilla, ja nykyään pelaa kotiottelunsa Comerica Parkissa. Tigers voitti American Leaguen mestaruuden kolme kertaa peräkkäin vuosina 1907–1909, mutta hävisi jokaisena vuonna World Series -loppuottelun. Vuonna 1907 Chicago Cubs oli vahvempi otteluvoitoin 0–4. Seuraavana vuonna Cubs vei mestaruuden voitoin 1–4 ja vuonna 1909 Tigers hävisi Pittsburgh Piratesille otteluvoitoin 3–4. ==Lähteet== ==Aiheesta muualla== * Detroit Tigersin viralliset sivut Luokka:Major League Baseball -seurat Tigers Luokka:Vuonna 1894 perustetut urheiluseurat
Eulerin tiili

Eulerin tiili on suorakulmainen särmiö, jossa särmien pituudet ja tahkojen lävistäjien pituudet ovat positiivisia kokonaislukuja. Eulerin tiili on saanut nimensä Leonhard Eulerin mukaan. == Ominaisuudet == Eulerin tiilen sivujen pituudet saadaan ratkaisemalla seuraavat Diofantoksen yhtälöt: :\begin{cases} a^2 + b^2 = d^2\\\ b^2 + c^2 = e^2\\\ a^2 + c^2 = f^2\end{cases} Jos a, b ja c ovat Eulerin tiilen sivun pituudet, niin myös kolmikko (bc, ac, ab) muodostaa Eulerin tiilen. == Esimerkkejä == Pienimmässä Eulerin tiilessä, jonka löysi Paul Halcke vuonna 1719, on sivujen pituudet (a, b, c) = (240, 117, 44) ja tahkojen lävistäjät 267, 244 ja 125. Muut ratkaisut (a, b, c), joiden pisin sivu on alle 1000: * (275, 252, 240) * (693, 480, 140) * (720, 132, 85) * (792, 231, 160) == Täydellinen suorakulmainen särmiö == Täydellinen suorakulmainen särmiö on Eulerin tiili, jossa myös särmiön avaruuslävistäjän pituus on positiivinen kokonaisluku. Toisin sanoen yllä esitettyyn Diofantoksen yhtälöön lisätään yhtälö :a^2 + b^2 + c^2 = g^2.\, Tiettävästi kukaan ei ole ratkaissut tätä yhtälöä. Ei tiedetä, onko täydellistä suorakulmaista särmiötä olemassa. == Alkeellinen Eulerin tiili == Eulerin tiiltä sanotaan alkeelliseksi, jos sivujen pituudet ovat keskenään jaottomia lukuja eli niiden suurin yhteinen tekijä on 1. Pienin löydetty Eulerin tiili, (a, b, c) = (240, 117, 44), on alkeellinen sillä sen sivujen pituudet ovat keskenään jaottomia. == Lähteet == * http://mathworld.wolfram.com/EulerBrick.html * http://mathworld.wolfram.com/PerfectCuboid.html * http://www.math.harvard.edu/~knill/various/eulercuboid/lecture.pdf Luokka:Diofantoksen yhtälöt Luokka:Euklidinen geometria
Blåfjella-Skjækerfjellan kansallispuisto

thumb|Kartta Etelä-Norjan kansallispuistoista, Blåfjella-Skjækerfjellan kansallispuisto merkitty numeron 15 oikealle puolelle. Blåfjella- Skjækerfjellan kansallispuisto () on kansallispuisto Pohjois-Trøndelagin läänissä Norjassa. Kansallispuisto on manner-Norjan neljänneksi suurin, sen pinta-ala on 1 924 km². Puisto avattiin 17. joulukuuta 2004. Kansallispuiston maisemat vaihtelevat laaksoista aarniometsiin ja vuorimaisemiin. Kansallispuiston korkein vuori on Midtiklumpen, 1 333 metriä. ==Lähteet== Luokka:Norjan kansallispuistot Luokka:Verdal Luokka:Steinkjer Luokka:Snåsa Luokka:Grong
Francisco Polti Santillán

Francisco Polti Santillán (s. 17. marraskuuta 1938 Santiago del Estero) on argentiinalainen roomalaiskatolinen piispa. Hänet vihittiin Opus Dein papiksi 11. elokuuta 1963 ja nimitettiin Santo Tomén hiippakunnan piispaksi 13. heinäkuuta 1994. Piispaksi vihkiminen seurasi 22. elokuuta. Pääkonsekraattorina toimi Antonio Quarracino, jota avustivat Edgardo Gabriel Storni, Fortunato Antonio Rossi, Domingo Salvador Castagna ja Alfonso Delgado Evers. Polti Santillán asetettiin virkaansa 11. syyskuuta.Catholic- Hierarchy.org: Bishop Francisco Polti Santillán Polti Santillán sai 17. toukokuuta 2006 nimityksen Santiago del Esteron hiippakunnan piispaksi, joksi hänet asetettiin 22. heinäkuuta. == Lähteet == Luokka:Argentiinalaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Raúl Fernández-Cavada

Raúl Fernández-Cavada Mateos eli Raúl (s. 13. maaliskuuta 1988 Bilbao, Vizcaya, Espanja) on espanjalainen jalkapallomaalivahti. Hän edustaa Espanjan toiseksi korkeimmalla sarjatasolla Segunda Divisiónissa pelaavaa Racing Santanderia. Raúl on Athleticin kasvatti ja edustanut seuraa vuodesta 1998 lähtien. Vuosina 2006–2010 hän pelasi seuran reservijoukkueissa sekä lainalla Segunda División B:n Conquensessä ja Granadassa, jonka kanssa hän saavutti sarjanousun Segunda Divisióniin, ennen ylennystään edustusjoukkueeseen kaudeksi 2010–2011. Hän debytoi edustusjoukkueessa ja Primera Divisiónissa 23. huhtikuuta 2011 Baskimaan paikallisottelussa Real Sociedadia vastaan. Peliminuutit ykkösmaalivahti Gorka Iraizozin varjossa olivat kuitenkin vähissä, ja kaudeksi 2013–2014 Raúl lainattiin Segunda Divisiónin Numanciaan. == Lähteet == == Aiheesta muualla == * Raúl BDFutbol-sivustolla Luokka:Elävät henkilöt Luokka:Espanjalaiset jalkapallomaalivahdit Luokka:Vuonna 1988 syntyneet
Adina Porter

Adina Porter (s. 13. maaliskuuta 1971 New York, YhdysvallatHBO - True Blood Cast - Adina Porter) on yhdysvaltalainen näyttelijä. == Ura == Adina Porter on näytellyt teatterissa, elokuvissa ja televisiossa. Hän teki Broadway- debyyttinsä näytelmässä The Women vuonna 2001.Internet Broadway Database - Adina Porter Porter on näytellyt muun muassa elokuvissa Rauhantekijä, Gia ja Lackawanna Blues. Porter esitti Gwen Walkeria televisiosarjassa American Dreams vuosina 2002–2003. Hän on näytellyt Lettie Mae Thorntonia sarjassa True Blood vuodesta 2008 lähtien. Porter on vieraillut useissa muissa televisiosarjoissa kuten House, Yli synkän virran, Täydelliset naiset ja Pako.Internet Movie Database - Adina Porter == Yksityiselämä == Adina Porter on naimisissa. Hänellä ja hänen miehellään Madisonilla on kaksi lasta.Adina Porter Official Perheellä on kodit New Yorkissa ja Los Angelesissa. == Lähteet == == Aiheesta muualla == * * Adina Porter Internet Broadway Databasessa * * HBO - True Blood Cast - Adina Porter Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1971 syntyneet Luokka:Elävät henkilöt